بویوک بریتانیا باش وزیری ترزا می امریکا قوشمه ایالتلری دولت رئیسی دونالد ترامپ بیلن تیلفون آرقه لی ملاقات اوتکزدی.
بو حقده انگلستان باش وزیرلیک مطبوعات خدمتی معلومات بیردی.
معلوماتگه کوره‌، ترزا می بیلن ترامپ کیچه‌ کیچکی پیتلرده تیلفونده ملاقات اوتکزگن.
ملاقات چاغیده، شمالي کوریا‌ نینگ آخرگی پیتلرده اوج آلگن راکت‌ سیناولری محاکمه‌ قیلینگن.
«شمالي کوریا رژیمی نه ‌فقط منطقه‌ تینچلیگی گه، بلکه‌ گلوبال مقیاسده تینچلیک و خوفسیزلیککه رخنه سالماقده»،دییدی ترزا می.
بیرلشگن ملتلر تشکیلاتی خوفسیزلیک کینگشی نینگ شمالي کوریا‌گه باسیمنی ینه ‌ده کوچه‌ یتیریشی کیره‌ ک لیگینی تیلگه آلگن ترزا می بو دولتگه اقتصادي چیکلاو بیریش اوچون امریکا قوشمه ایالتلری و خلق ‌ارا همکارلر بیلن بیر یاقه‌ دن باش چیقریشگه وعده‌ بیردی.
اوزی نینگ اروپا بیرلیگی بیلن بو اولکه گه قره ته ینگی چاره – تدبیرلر توغریسیده اروپا بیرلیگی اولکه لری بیلن همکارلیک آلیب باریشینی تاکییدله دی.
ترزا می بیلن ترامپ نینگ فکریچه، شمالي کوریا‌نی بو یولدن قَیتریشده چین دولتی نینگ کتّه‌ رول اوینا‌شی کیره‌ ک.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
